  София Хохрякова Анжелика Тихонова корреспондент 30-тӥ южтолэзьлы Удмуртиын коронавирус инфекцилы 2 сюрс 140 эскеронъёс ортчытӥзы, 174 муртлэсь висёнзэ шараязы. 38 адямиез ковид-центръёсы понӥзы. Со сярысь элькунысь тазалыкез утёнъя министерстволэн пресс-службаез ивортӥз. Доразы 3 сюрс 608 черламъёс эмъясько, эмчиос соосты чакласа возё. Эмъяськонниын кыллись 238 висисьёслэн тазалыксы шоро-куспо лыдъяське, 34 муртлэн – секыт, тямысэз со пӧлысь тыосты шокатӥсь аппарат борды итэмын. 866 адями йӧназ. Кык мурт кулӥз: воргоронъёслы 67, 70 арес вал. 30-тӥ южтолэзьлы Удмуртиын коронавирусэн черлан 163 сюрс 247 учыр лабораториосын зэматэмын. 153 сюрс 263 адями йӧназ, 3 сюрс 975 мурт улонысь кошкиз. 695 сюрс 473 адями коронавируслэсь вакцинацие пыриськиз, со пӧлысь 550 сюрс 667 мурт кыкетӥ компонетсэ пуктӥз. 118 сюрс 759 адями одӥг компонентъем «Спутник Лайт» вакцинаен прививка лэсьтӥз. 134 сюрс 364 мурт ревакцинациез ортчиз. Тегъёс: Удмуртия Ижкар коронавирус Тазалык  